Kaheksatuhandeline

pisi|Džomolungma – 1856. aastast ametlikult kõrgeim mäetipp maailmas
 pisi|K2 Karakoramis. 1987. aastal teatasid teadlased mäe võimalikust 8900 meetri kõrgusest. Ülemõõtmisel mõni kuu hiljem jäädi siiski vana kõrguse (8611 m) juurde
pisi|Annapurna – esimene kaheksatuhandeline, mis mägironijatele alistus (esmatõus 1950)

Kaheksatuhandeline mäetipp ehk kaheksatuhandeline (inglise keeles eight-thousander) on alpinismi kontekstis üle 8000 m kõrgune mäetipp.

18. sajandil peeti maailma kõrgeimaks mäeks Andides asuvat Chimborazo kustunud vulkaani (6310 m). Alles 1818. aastal mõõdistati esimene üle 8000 meetri kõrgune mäetipp – Himaalajas asuv Dhaulagiri (8172 m). 1848. aastal avastati Dhaulagirist ida pool veel kõrgema tipuga mägi – Kanchenjunga (8585 m).

1852. aastal arvutas Great Trigonometrical Survey of India töötaja Radhanath Sikhdar välitööde andmete põhjal välja, et Peak XV (Džomolungma) on kõrgeim mäetipp maailmas. Alles 1856. aastal avalikustas Great Trigonometrical Survey of India, et aastatel 1849–1850 tehtud teodoliitmõõdistuste andmete läbitöötamisel saadi Peak XV kõrguseks 8840 m.

6. märtsil 1987 teatasid uudisteagentuurid, et satelliidi abil tehtud mäetipu K2 mõõdistused näitasid, et K2 kõrgus jääb vahemikku 8858–8908 m. Viis kuud hiljem lükkasid Hiina topograafid need mõõdistustulemused ümber. Nad said kordusmõõtmisel Džomolungma kõrguseks 8848 ja K2 kõrguseks 8611 m.

 Kaheksatuhandelised 
Kokku on Maal 14 üle 8000 meetri kõrgust mäge: 4 neist asuvad Karakorami ja 10 Himaalaja mäestikus.

 Karakoram 
K2 (8611 m)
Gasherbrum I (8080 m)
Broad Peak (8051 m)
Gasherbrum II (8034 m)

 Himaalaja 
Annapurna (8091 m)
Cho Oyu (8188 m)
Dhaulagiri (8167 m)
Džomolungma (8848 m)
Kanchenjunga (8586 m)
Lhotse (8516 m)
Makalu (8485 m)
Manaslu (8163 m)
Nanga Parbat (8125 m)
Xixabangma (8027 m)

 Esimesed tipputõusud kaheksatuhandelistele 
Esimese teadaoleva tõusukatse kaheksatuhandelise mäe tippu tegid Albert F. Mummery ja John Norman Collie, kes üritasid 1895. aastal ronida Himaalajas Nanga Parbati (8125 m) tippu. Tipputõus nurjus, kui Mummery ja kaks gurkhat hukkusid lumelaviinis.

Kõrgeima mäe Džomolungma vallutuskatsed algasid 1921. aastal. 17 aasta jooksul (1921–1938) üritasid kaheksa Suurbritannia ekspeditsiooni tagajärjetult rünnata mäetippu. Alles 1950. aastal saatis katsetajaid edu, kui Prantsuse mägiekspeditsiooni liikmed Maurice Herzog ja Louis Lachenal jõudsid Himaalajas Annapurna (8091 m) tippu.

Tipputõusud kõigile (14) üle 8000 meetri kõrguste mägede tippu
Esimeseks mägironijaks, kes on tõusnud kõigi 14 üle 8000 m kõrguse mäe tippu, sai tiroollane Reinhold Messner. Kõigi 14 peatipu vallutamiseks kulus tal 16 aastat (1970–1986). Viimasena alistus talle 16. oktoobril 1986 Lhotse mäetipp (8516 m). 11 kuud hiljem kordas Messneri saavutust poolakas Jerzy Kukuczka. Tal piisas 14 kaheksatuhandelise tipu vallutamiseks kaheksast aastast.

Esimesed alpinistid, kes on tõusnud kõigi 14 üle 8000-meetrise mäe tippu (nn "pärandi nimistu")
Allikas: Veebisaidil 8000ers.com Eberhard Jurgalski esitatud järjestustabel

pisi|200px|Reinhold Messner
pisi|200px|Jerzy Kukuczka
pisi|200px|Edurne Pasaban – esimene naisalpinist, kes on tõusnud kõigi 14 kaheksatuhandelise tippu
pisi|200px|Gerlinde Kaltenbrunner
pisi|200px|Nives Meroi

 Jrknr  Lisa-hapni-kutaNimiPerioodSünniaastaVanusKodakondsus1.1. Reinhold Messner1970–1986194442 Itaalia2.Jerzy Kukuczka1979–1987 (hukkunud)1948 39 Poola3.2.Erhard Loretan1982–1995 (hukkunud)1959 36 Šveits4.Carlos Carsolio1985–19961962 33 Mehhiko5.Krzysztof Wielicki1980–19961950 46 Poola6.3.Juanito Oiarzabal1985–19991956 43 Hispaania7.Sergio Martini1983–2000 1949 51 Itaalia8.Park Young-seok1993–2001 (hukkunud) 196338 Korea Vabariik9.4.Alberto Iñurrategi1991–2002 1968 33 Hispaania10.Wang-Yong Han1994–2003196637 Korea Vabariik11.5Ed Viesturs1989–2005195946 USA12.6Silvio Mondinelli1993–2007195849 Itaalia13.7Iván Vallejo1997–2008195949 Ecuador14.8Deniss Urubko2000–2009 197335  Kasahstan 15.Ralf Dujmovits1990–2009196147 Saksamaa16.9.Veikka Gustafsson1993–2009 196841 Soome17.Andrew Lock1993–2009196148 Austraalia18.10.João Garcia1993–2010196743 Portugal19. Edurne Pasaban2001–2010197336 Hispaania20.Abele Blanc1992–2011195456 Itaalia21.Mingma Sherpa2000–2011197833 Nepal22. 11. Gerlinde Kaltenbrunner1998–2011197040 Austria23.Vassili Pivtsov2001–2011197536 Kasahstan24.12.Maksut Žumajev2001–2011197734 Kasahstan25.Kim Jae-soo1990–2011196150 Korea Vabariik26.13Mario Panzeri1988–2012196448 Itaalia27.Hirotaka Takeuchi1995–2012197141 Jaapan28.Chhang Dawa Sherpa2001–2013198230 Nepal29.14.Kim Chang-ho2005–2013 (hukkunud)197043 Korea Vabariik30.15.Radek Jaroš1998–2014196450 Tšehhi31.16. Nives Meroi1998–2017196155 Itaalia32.17.Romano Benet1998–2017196255 Itaalia33.Peter Hámor1998–2017196452 Slovakkia34.Ferran Latorre1999–2017197046 Hispaania
Märkus 1. Tabeli esimeses veerus on alpinistide järjestus (mitmendana maailmas)

Märkus 2. Tabeli teises veerus on märge nende kohta, kes on tõusnud kõigi 14 kaheksatuhandelise mäe tippu ilma lisahapnikuta

Märkus 3. Naisalpinistide nimelahtrid on rohelise taustavärviga

Jurgalski töörühma uurimistöö tulemused
Veebisaidi 8000ers.com  haldaja Eberhard Jurgalski, tuntud kaheksatuhandeliste mägede tipputõusude kohta teabe kogujana, avastas 2012. aastal, et mõned mägironijad lõpetavad tipputõusmise Annapurna üsna lamedal tipuharjal päristipust tükk maad eemal.

Mõne aja pärast lõi Jurgalski töörühma, kuhu kaasas Himaalaja Andmebaasist Rodolphe Popier' ja Tobias Panteli. Aastaid analüüsiti mägironijate tipputõusudes tehtud fotosid maailma kõrgeimatest tippudest, eriti Dhaulagiri (8167 m), Manaslu (8163 m) ja Annapurna (8091 m) kohta.

Uurimisrühm oli töötanud tuhandete juhtumitega, kuid Jackson Grovesi droonifotod Manaslust (vaata lähemalt artiklist Manaslu) ajendasid Jurgalskit lõpuks kogutud teavet jagama.

Juulis 2022 veebisaidi 8000ers.com Jurgalski raportis väideti, et nad suutsid leida tõendeid, mis kinnitasid tõsiasja, et 53 mägironija hulgas, kes olid varem loetletud 14 kaheksatuhandelise tippu jõudnutena, on vaid kolm mägironijat, kes on tõusnud tegelikult kõigi (14) üle 8000 meetri kõrguste mägede geograafilistesse tippudesse (Ed Viesturs, Veikka Gustafsson ja Nirmal Purja). 

Viesturs jõudis oma 14. tippu 2005. ja Gustafsson 2009. aastal, seevastu Purja, kes oli teadlik oma kahest probleemsest tipputõusust, sai korrektse 14. tipu tehtud alles 2021. sügisel, kui ta kahel kaheksatuhandelisel mäel sooritas kordustipputõusu.  

Rodolphe Popier' selgituste kohaselt otsustasid nad asjade lihtsamaks muutmiseks jaotada uuritavad probleemsed tipputõusud kahte kategooriasse: 1) "pole tippu" (no summit) on nende tipputõusude tulemus, mille kohta saadud aruanded ja/või tipupildid viisid lõpuks negatiivsete vihjete/tõestusteni; 2) "tõendus puudub" (no evidence) on tulemus tipputõusudel, kus uurijad kas pole saanud ligi mäetipust tehtud fotodele või kui fotosid on võimatu analüüsida (öise kellaaja, halva ilma vms tõttu). "Kuid tõendite puudumine ei tähenda tipputõusu puudumist" lisas Popier.

Uurimisrühm leidis, et enamikul juhtudel, kui leidsid aset päristippu mittejõudmised, olid need tingitud pigem ausatest vigadest või põhjendatud teadmatusest, mitte tahtlikust ebaaususest.

Eesti alpinismitegelastest on Jurgalski töörühma uurimistöö tulemusi kommenteerinud Kristjan-Erik Suurväli. Muuhulgas nentis ta, et 8000-meetrised mäed on muutunud trofeetippudeks. Väga vähe tõuse tehakse uutel marsruutidel või isegi vähem käidavamatel teekondadel. Ja lisas, et "seetõttu tuleb iga trofeeronimist ja rekordit ka sellisena kajastada – kas jõuti tippu, jõuti eeltippu, lisahapnikuga või ilma, milles rekord seisneb ja kuidas on seda võimalik mõõta ehk tõendada".

Jurgalski töörühma järelmid
Jurgalski seisukoht on, et igal juhul ei muuda "uus nimistu" mägironimislegendide teedrajavat rolli ja nende suurt tähtsust alpinismile. Ta märkis ajakirjanikule, et Messner avas kaheksatuhandelistel seitse uut marsruuti, Jerzy Kukuczka üheksa. Loretan ronis ka kõige raskematel marsruutidel, näiteks Dhaulagiri mäel, kus ta kõige kõrgeimasse punkti ei jõudnud, tegi ta seda talvel. Jurgalski sõnul on Messneri ja Kukuczka 13 korrektset kaheksatuhandelist tegelikult rohkem väärt kui Ed Viestursi ja Veikka Gustafssoni 14, kes ronisid alati tavalistel marsruutidel.

Järjestustabelid ja üleminekutabel
Veebisait 8000ers.com  otsustas oma saidil avaldada kaks järjestustabelit ja ühe üleminekutabeli:
Kõigi (14) kaheksatuhandeliste mägede esimesed tipputõusjad (nn "pärandi nimistu", inglise keeles 14 8K Legacy Table). Siia tabelisse kanti 53 mägironija hulgast, kes olid varem loetletud 14 kaheksatuhandelise tippu tõusjatena, need, kes olid oma 14. tipu teinud enne 2018. aastat ja kellel polnud tõsiseid probleemseid tipputõuse (sel põhjusel jäeti tabelist välja näiteks Um Hong-gil (14. tipp  2001. aastal), Piotr Pustelnik (2010), Jorge Egocheaga (2014), Azim Gheychisaz (2017) ja Òscar Cadiach (2017)). Ülejäänud 34 mägironijat kanti tabelisse (vt tabelit ülevalpool). Tabel on lõplik ja täiendamisele ei kuulu.

Kõigi (14) kaheksatuhandeliste mägede korrektsed tipputõusjad (nn "uus nimistu", 14 8K Collectors Era Table). Tegemist on tabeliga, mida jooksvalt täiendatakse. Siia kantakse need mägironijad, kelle kõigi 14 ronitud tipu kohta on veebisaidi 8000ers.com meeskonnal kindlus, et kõik tipputõusud on tehtud korrektselt ja jõutud päristippu.

Üleminekutabel (14 8K Transition Table). Siia tabelisse kantakse: 1) need pärandi nimistu mägironijad, kelle kohta veebisaidi 8000ers.com meeskond leidis, et neil on üks või mitu tipputõusu probleemsed (jõutud vaid eeltippu või tõendus peatippu jõudmise kohta on puudulik); 2) ülejäänud mägironijad, kes on enda väitel teinud 12 või enam tippu. Pärast, seda kui siinsesse tabelisse kantu on sooritanud oma 14. korrektse tipputõusu, kantakse ta üle  nn "uude nimistusse".

Kõigi (14) kaheksatuhandeliste tippu jõudnute nn "uus nimistu"
Allikas: Veebisaidil 8000ers.com Eberhard Jurgalski esitatud järjestustabel

Esinelik:
1. – Ed Viesturs, 14. korrektne tipp 2005. aastal
2. – Veikka Gustafsson, 14. korrektne tipp 2009. aastal
3. – Nirmal Purja, 14. korrektne tipp 2021. aastal (pärast kahte kordustipputõusu 2021. aastal)
4. – Sanu Sherpa, 14. korrektne tipp 2022. aastal (pärast ühte kordustipputõusu 2022. aastal)

2023. aastal täienes nimistu seitsme uue mägironijaga (Dong Hong Juan, Kristin Harila, Sophie Lavaud, Tenjen Sherpa, Viridiana Álvarez, Mingma Sherpa ja Chris Warner).

Riigid vallutatud kaheksatuhandeliste arvu poolest
Allikas: Veebisaidil 8000ers.com Eberhard Jurgalski esitatud järjestustabel

Kõigi 14 üle 8000 meetri kõrguste mägede tippu on jõudnud 17 riigi mägironijad (seisuga jaanuar 2024): 
Euroopast Poola, Itaalia, Austria, Šveits, Saksamaa, Soome, Norra, Slovakkia, Rumeenia, Suurbritannia ja Hispaania. 
Aasiast Jaapan, Nepal, Hiina, Iraan ja Lõuna-Korea
Põhja-Ameerikast USA. 

Baltimaadest jäävad Leedu kuue ning Läti ja Eesti viie vallutatud kaheksatuhandelise mäetipuga riikide arvestuses kuuendasse kümnesse. Eesti mägironijad on jõudnud Cho Oyu (1996), Lhotse (2002), Džomolungma (2003 m), K2 (2018) ja Gasherbrum II (2021) tippu. 

Riigid naismägironijate vallutatud kaheksatuhandeliste arvu poolest
Allikas: Veebisaidil 8000ers.com Eberhard Jurgalski esitatud järjestustabel

Kõigi 14 üle 8000 meetri kõrguste mägede tippu on jõudnud kuue riigi naismägironijad (seisuga detsember 2023): 
Euroopast Šveits ja Norra 
Aasiast Jaapan ja Hiina
Põhja-Ameerikast Mehhiko ja USA

Baltimaadest on Eesti naised tõusnud nelja (üks neist tipputõusudest on vaidlustatud), Leedu ja Läti naised kahe kaheksatuhandelise mäe tippu. Eesti naismägironijad on jõudnud Cho Oyu (2013, vaidlustatud), Džomolungma (2021 m), Gasherbrum II (2021) ja K2 (2022) tippu. Manaslu tipuvallutuse kohta on tabelis ära toodud märkus, et "päristippu pole jõutud".

 Eesti alpinistid kaheksatuhandeliste tipus 
pisi|200px|Kaheksatuhandelise Cho Oyu tipus käinud Tarmo Riga hukkus 2015. aastal Peruus Tocllaraju mäel
pisi|200px|Kaheksatuhandelise Cho Oyu tipus käinud Allan Valge hukkus 2015. aastal Peruus Tocllaraju mäel
pisi|200px|Esimese eestlasena, tõenäoliselt ka esimese baltlasena, tõusis Andras Kaasik K2 tippu (2018)
pisi|200px|Esimese Eesti naisalpinistina on tõusnud kaheksatuhandelise tippu Krisli Melesk (2021)

Esimese Eesti mägironijana tõusis kaheksatuhandelise mäe tippu tallinlane Aleksei Kovaltšuk, kes 26. oktoobril 1996 jõudis Cho Oyu tippu. Esimese Eesti alpinistina jõudis kaks kaheksatuhandelist vallutada samuti Kovaltšuk, kes 2002. aastal jõudis Lhotse tippu. 

Esimese Eesti naisalpinistina tõusis kaheksatuhandelise mäe tippu Krisli Melesk (2021. aastal Džomolungma). Enne teda on roninud üle 8000 meetri Anu Nõulik (Cho Oyu, 2013) ja Katrin Merisalu (Manaslu, 2019), kuid kumbagi neist tipputõusudest ei tunnistata peatippu jõudmisena.

Ainuke Eesti mägironija, kes on tõusnud ühel hooajal kahe kaheksatuhandelise mäe tippu, on Ott Tinn. 

Kokku on kaheksatuhandeliste tipus käinud 24 Eesti mägironijat.

7. juunil 2015 hukkusid Peruus Andides Tocllaraju mäel (6034 m) lumesilla varisemise tõttu Jane Riga, Allan Valge ja toonane parim Eesti alpinist Tarmo Riga.

Neli kaheksatuhandelist (4×8000)
Marie Saame
Gasherbrum II (8034 m), 18. juuli 2021
Broad Peak (8051 m), 18. juuli 2022
Manaslu (8163 m), 27. september 2023
Gasherbrum I (8080 m), 22. juuli 2025

 Kolm kaheksatuhandelist (3×8000) 

 Krisli Melesk 
 Džomolungma (8848 m), 23. mai 2021"Krisli Melesk jõudis esimese Eesti naisena Džomolungma tippu" ERR, 23. mai 2021, lisa­hapnik (lisa O₂)
 K2 (8611 m), 22. juuli 2022, , lisa O₂"Esimene eestlanna jõudis maailma kõige ohtlikuma mäe K2 tippu" ERR menu, 22. juuli 2022
Lhotse (8516), 8. mai 2024, lisa O₂

 Andras Kaasik 
Džomolungma (8848 m), 16. mai 2011, lisa O₂
K2 (8611 m), 22. juuli 2018, lisa O₂ lisa O₂
Lhotse, (8516 m), 22.mai.2025, lisa O₂  lisa O₂

Ott Tinn
Džomolungma (8848 m), 18. mai 2023, lisa O₂"Everest Updates – 18th May 2023" Everest 2023"Järjekordne eestlane jõudis Mount Everesti tippu" Delfi, 19. mai 2023
Lhotse (8516 m), 19. mai 2023, lisa O₂
K2 (8611 m) 29. juulil 2024, lisa O₂

 Kaks kaheksatuhandelist (2×8000) 
 Aleksei Kovaltšuk 
Cho Oyu (8188 m), 26. oktoober 1996
Lhotse (8516 m), 14. mai 2002, lisa O₂

 Tanel Tuuleveski 
Cho Oyu (8188 m), 22. mai 2010 
Džomolungma (8848 m), 16. mai 2011, lisa O₂

 Kunnar Karu 
Džomolungma (8848 m), 24. mai 2023, lisa O₂
Manaslu (8163 m), 23. september 2025, lisa O₂

 Üks kaheksatuhandeline (1×8000) ja eeltipp 

 Tarmo Riga 
Cho Oyu (8188 m), 9. oktoober 1998
Broad Peak (eeltipp Rocky Summit 8028 m), 23. juuli 2001

 Raivo Plumer 
Cho Oyu (8188 m), 11. oktoober 1998
Broad Peak (eeltipp Rocky Summit 8028 m), 23. juuli 2001

 Katrin Merisalu 
Manaslu* eeltipp (u 8143 m, tipp ise 8163 m), 26. september 2019, lisa O₂
Džomolungma (8848 m), 23. mai 2023, lisa O₂"Mäejumal oli sellel korral armuline. Katrin Merisalu jõudis Džomolungma tippu" Eesti Päevaleht, 23. mai 2023

 Üks kaheksatuhandeline (1×8000) 
Arne Sarapuu, Cho Oyu (8188 m), 9. oktoober 1998
Margus Proos, Cho Oyu (8188 m), 11. oktoober 1998
Tõivo Sarmet, Cho Oyu (8188 m), 11. oktoober 1998
Alar Sikk, Džomolungma (8848 m), 22. mai 2003, lisa O₂
Allan Valge, Cho Oyu (8188 m), 22. mai 2010
Johan Kütt, Gasherbrum II (8034 m), 18. juuli 2021
Priit Joosu, Gasherbrum II (8034 m), 22. juuli 2022
Krista Kirspuu, Gasherbrum II (8034 m), 22. juuli 2022
Lauri Ehrenpreis, Gasherbrum II (8034 m), 22. juuli 2022
Ain Rästa, Gasherbrum II (8034 m), 22. juuli 2022
Kaspar Eevald, Džomolungma (8848 m), 21. mai 2024, lisa O₂"Kaspar Eevald jõudis kaheksanda eestlasena Everesti tippu" ERR menu, 21. mai 2024
Triin Seli, Džomolungma (8848 m), 19. mai 2025, lisa O₂
Taavi Kruut, Manaslu (8163 m), 23. september 2025, lisa O₂
Argo Öövel, Manaslu (8163 m), 23. september 2025, lisa O₂

Kaheksatuhandelise mäe eeltipp või tipuplatoo
Anu Nõulik, Cho Oyu tipuplatoo (üle 8000 m), 13. mai 2013
Uko Nõulik, Cho Oyu tipuplatoo (üle 8000 m), 13. mai 2013

Vaata ka
Viietuhandeline
Kuuetuhandeline
Seitsmetuhandeline
Naised kaheksatuhandeliste tipus

Viited

 Kirjandus 
Maurice Herzog. "Annapurna – esimene kaheksatuhandeline". Eesti Raamat: Tallinn, 1980 
Reinhold Messner. "All 14 Eight-Thousanders". The Crowood Press: 1988 .

 Välislingid 
 8000ers.com Kaheksatuhandelisi mäetippe ja tippalpiniste tutvustav veebisait
 Pilte kaheksatuhandelistest
 The Eight-Thousanders
 Kõrgemate mäetippude asukoht kaardil mapscamp.com

Kategooria:Alpinism